4. melléklet a 15/2014.(XI.28.) önkormányzati rendelethez
Bizottságok főbb feladatköre

1.) Oktatási, Kulturális, Sport, Ifjúsági és Vallásügyi Bizottság

· Véleményezi az oktatási és kulturális intézmények átszervezését, szervezet átalakítását, szakmai munkáját.

· Véleményt nyilvánít pályázatok kiírásáról.

· Véleményt nyilvánít intézményvezetői pályázatokra érkezett munkákról.

· Javaslatot tesz a községet érintő kulturális rendezvények támogatására, hagyománnyá való alakítására.

· Segíti az önszerveződő csoportok működését, javaslatot tesz anyagi támogatásukra, ellenőrzi azok felhasználását.

· Figyelemmel kíséri a sportintézmények működését, ellenőrzi tevékenységüket.

· Közreműködik a szabadidősport szervezésében.

· Segíti a diáksport tevékenységét.

· Javaslatot tesz az egyesületi szakosztályok támogatására.

· Végzi a Képviselő- testület által esetenként meghatározott egyéb feladatokat.

· Vizsgálja a különböző szakterületek egyensúlyát.

· Részt vesz a KTV működésének megbeszélésein, figyelemmel kíséri a szabályzat szerinti működését.
2.) Pénzügyi, Településfejlesztési, Mezőgazdasági és Ügyrendi Bizottság:

· Ellenőrzi a költségvetési előirányzatok teljesítését.
· A Pénzügyi Bizottság – egyebek között – az önkormányzatnál és intézményeinél:
· Véleményezi az éves költségvetési javaslatot és a végrehajtásáról szóló féléves, éves beszámoló tervezeteit.

· Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt előidéző okokat.

· Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

· A Bizottság vizsgálati megállapításait a Képviselő- testülettel haladéktalanul közli. Ha a Képviselő- testület a vizsgálati megállapításokkal nem ért egyet, a vizsgálati jegyzőkönyvet az észrevételeivel együtt megküldi az Állami Számvevőszéknek.
· Ellenőrzi az önkormányzat vagyonával való gazdálkodást.

· Véleményezi és ellenőrzi az önkormányzati intézmény alapítását, összevonásának és megszűnésének indokoltságát.

· Javaslatot tesz a vagyon kezelésének módjára, a vagyon hasznosításának, a tulajdonosi jogok gyakorlásának formájára és eszközeire.

· A bizottság előkészíti a képviselő- testületi hatáskörbe tartozó beruházásokat, javaslatot tesz a beruházás anyagi- műszaki összetételére.

· A közbeszerzési eljárásoknál az eljárás előkészítésében részt vesz, az ajánlatokat elbírálja és javaslatot tesz a képviselő- testületnek a legjobb ajánlattevőkre.

· Figyelemmel kíséri a községben működő mezőgazdasági vállalkozók és őstermelők tevékenységét.

· Véleményezi a képviselő- testület elé kerülő mező-, erdő és vadgazdálkodással kapcsolatos előterjesztéseket. 

· Véleményezi a Szervezeti- és Működési Szabályzatot, vizsgálja hatályosulását, szükség esetén javaslatot tesz annak módosítására.

· Javaslatot tesz bizottság létrehozására, megszüntetésére és működési feltételeinek kialakítására.

· Javaslatot tesz bizottság elnökének és tagjainak személyére.

· Állást foglal a bizottságok közötti hatásköri összeütközések esetén.

· Javaslatot tesz rendkívüli ülések összehívására.

· Kezdeményezi valamely előterjesztés, vagy önálló indítvány sürgősségi tárgyalását.

· Ellátja a titkos szavazások lebonyolításával kapcsolatos teendőket.

· Véleményezi a Képviselő- testületi jegyzőkönyv kiigazításának kérését.

· Végzi a Képviselő- testület által esetenként meghatározott egyéb feladatokat.

3.) Szociális- és Egészségügyi Bizottság:

· Figyelemmel kíséri és ellenőrzi a község egészségügyi ellátottságát, a gyógyító-, megelőző egészségügyi ellátást végző háziorvosok, fogorvos, védőnői szolgálat működését, a közegészségügyi helyzetét, valamint a község köztisztasági állapotát.

· Ellenőrzi az egészségügyi és szociális intézmények működését.

· Vizsgálja az egészségügyi intézmények biztonságos tevékenységének színvonalát, kezdeményezheti az egészségügyi intézmény minden szempontból történő felülvizsgálatát. (szakmai, etikai).

· Vizsgálja az intézményfejlesztés lehetőségét és erre vonatkozó javaslatot tesz.

· Javaslatot tesz az egészségügyi és szociális ágazat költségvetési előirányzatára.

· Javaslatot tesz a Polgármesternek a népjóléti hatósági jogkörébe hozott döntéseinek meghozatalához.

· Segíti a községi gyermek- és ifjúságvédelmi munkát.

· Véleményezi az egészségügyi intézmények dolgozóinak kinevezését.

· Kapcsolatot tart a tisztiorvosi szolgálattal.

· Figyelemmel kíséri a mozgáskorlátozottak helyzetét, kapcsolatot tart a Mozgáskorlátozottak Egyesületével, segíti munkáját.

· Végzi a Képviselő- testület által esetenként meghatározott egyéb feladatokat.
4.) Civilekért Bizottság:

· Dönt a Civil Alapra beérkezett pályázatokról
